text: KÍ vunnið tveir av sínum fimm dystum eftir summarsteðgin
text: #000001
text: KÍ vann lykladyst móti HB fríggjakvøldið men snávaði í kvøld á heimavølli (Mynd: Sverri Egholm)
text: #000003
text: B68 og KÍ spældu í kvøld javnleik í Klaksvík. Fleiri broytingar vóru á liðnum hjá KÍ, í mun til í dystin móti HB. Hóast fleiri møguleikar í 2. hálvleiki eydnaðist ikki oddaliðnum at avgera spennandi uppgerðina. Úrslitið varskógvar "nýggjan spenning", hvat FM viðvíkur.Les meira um dystin herTað skal framvegis nógv til, men B36 er nú ikki meira fýra stig aftanfyri. Liðið hjá Dan Brimsvík avgreiðir sína uppgávu móti lægru liðunum. Sunnudagin er grannauppgerð móti HB, ið hevur vunnið allar dystirnar móti B36 í ár. Hesin dysturin verður helst avgerandi fyri, um tað kann verða veruligt FM-stríð síðstu umførini.So leingi sum KÍ snávar, so er hetta er ein møguleiki. Eftir dystin í kvøld hevur KÍ spælt fimm dystir í Betrideildini í "seinnu hálvu" og bert vunnið tveir teirra. Áðrenn summarsteðgin vann liðið hjá Magna Hoseth allar sínar 16 dystir.Les eisini: KÍ skal nú av álvara snáva í endaspurtinumHarvið er stórur munur á gongdini. Fýra av dystunum eru spældir í somu viku, sum evropeiskur dystur er/hevur verið á skránni, og í teimum øllum eru minst fimm broytingar gjørdar í mun til dystin beint frammanundan. Undantakið er dysturin móti HB fríggjakvøldið, sum var eftir landsliðssteðgin, og har flestu spælararnir hjá KÍ høvdu havt góða hvíld síðani síðstu uppgávuna.Sum yvirlitið niðanfyri vísir, hevur KÍ spælt tríggjar av sínum dystum á heimavølli. Undan dystinum móti 07 Vestur hevur KÍ vunnið allar landskappingardystirnar í Klaksvík síðani 1. september í fjør, men oddaliðið er eitt mál í 95. minutti móti EB/Streymi frá at hava javnað allar heimadystirnar eftir summarsteðgin.
text: #000004